શ્રી નરેન્દ્રભાઇ મોદીએ ભારતના ઉજ્જવળ ભવિષ્ય માટે દેશના સામાન્ય માનવીની સમસ્યાઓને હંમેશા સ્મરણમાં રાખીને તેનું નિવારણ થાય તેવા સંશોધનો કરવા અને સમાજ પ્રત્યે સંવેદના માટે સંકલ્પબદ્ધ થવા યુવાનો અને વિદ્યાર્થી ભાઇ-બહેનોને અનુરોધ કર્યો હતો. આઇ. આઇ. ટી. ના છાત્રોને સંબોધતા પ્રધાનમંત્રી  નરેન્દ્રભાઇ મોદીએ અભ્યાસમાં સંશોધનોને વિશેષ મહત્વ આપતાં જણાવ્યું હતું કે, વિદ્યાર્થીઓના સંશોધનકાર્યો માત્ર પરીક્ષાલક્ષી નહીં પરન્તુ સમાજની સમસ્યાઓના નિવારણલક્ષી હોવા જોઇએ.